Diari Oficial de la Generalitat Valenciana


Sumari del DOGV 5478, del 27-03-2007 (2007/3015)

Informació pública de l'inici de procediment de concurs de la gestió indirecta del programa d'actuació integrada corresponent del sector-9 La Milaria, del Pla General d'Ordenació Urbana de Moixent.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5478

Data del DOGV
:   27-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3015


Data del document
:   21-02-2007

Organisme emissor
:   Desarrollo Urbanistico Mare Nostrum, SLU

Tipus de document
:   Informació Pública

La mercantil Desarrollo Urbanístico Mare Nostrum, SLU, amb CIF B-96697677, i domicili a estos efectes a l'avinguda dels Esports, s/n, d'Alzira (València), formularà proposta de programa d'actuació integrada que té com a objecte la urbanització dels terrenys que integren el denominat sector-9 La Milaria de Moixent. Tot això a la vista de l'inici de procediment de concurs de la gestió indirecta del programa d'actuació integrada corresponent del sector-9 La Milaria, del Pla General d'Ordenació Urbana de Moixent, aprovat en sessió extraordinària celebrada el dia 8 de novembre de 2006 (DOCV núm. 5.444 de 6 de febrer de 2007), i a l'empara del que disposa l'article 133 de la Llei 16/2005, de 30 de desembre, Urbanística Valenciana.  
L'alternativa tècnica del programa està integrada bàsicament pel pla parcial (si és el cas, cèdula territorial d'urbanització o document de justificació d'integració territorial d'acord amb el que establix l'apartat 4.2.b de les bases particulars), i el projecte d'urbanització.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana, se sotmet a informació pública l'esmentada documentació pel termini d'un mes, i es fa constar que, en data 13 d'abril de 2007, quedarà protocol·litzada per mitjà d'acta autoritzada per la Notaria d'Antonio Ripoll Soler, amb domicili al carrer de la Concòrdia, número 1-baixos, 46825 Moixent, amb horari d'atenció al públic de 09.00 a 14.00 hores, de dilluns a divendres, i de 16.30 a 19.00 hores, els dimarts i dijous a la vesprada; es depositarà una còpia de la documentació a l'Ajuntament de Moixent. Durant l'indicat termini d'un mes podrà consultar-se tota la documentació, tant a l'Ajuntament esmentat com a la notaria abans citada on quede protocol·litzada, on així mateix es podrà obtindre còpia de l'acta de protocol·lització, així com formular les al·legacions oportunes.  
El present anunci es publica igualment perquè valga d'anunci als afectats desconeguts o aquells la direcció dels quals no conste, o conste erròniament en el Registre Cadastral, de conformitat i als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el present anunci ha de tindre la consideració d'edicte.  
Alzira, 26 de febrer de 2007.- L'apoderat: Javier Marchesi Alcocer.